Omnibus presentes litteras inspecturis, censarii et burgenses Autissiodor. salutem in Domino. Notum facimus universis quod magister et fratres domus leprosorum Sancti- Symeonis Autissiodor., de assensu et voluntate leprosorum ejusdem domus molendina sua de Salice domum contiguam molendino, beciem et terram que ibi habebant et quicquid in eis juris habebant venerabili patre H. Dei gratia Autissiod. episcopo consentiente et laudante, fratribus milicie Templi pro octingentis et quinquaginta libris turon. vendiderunt. Nos autem censarii et burgenses predicti super hoc habito consilio predictorum leprosorum, utilitatem pensantes predictam venditionem voluimus, concessimus, laudavimus et approbavimus; templarii vero prefati de omnibus querelis et contentionibus quas contra eosdem leprosos habebant et habuerant tam supra dictis molendinis quam supra aliis ipsos penitus quitaverunt. Quod ut ratum permaneat et firmum, presentes litteras sigilli nostri impressione fecimus communiri. Actum anno MCCXXXI, mense julio.